4.2.2005

Helsingin kihlakunnan syyttäjänvirasto
Oikeusministeriö PL 25
00023 VALTIONEUVOSTO
ZE?
owl
b&,635 06 /&i
Ministeriön pyynnöstä annettu lausunto koskien lakiehdotusta omaisuuden tai todistusaineiston jäädyttämistä koskevien päätösten täytäntöönpanosta Euroopan unionissa sekä eräitä siihen liittyviä lakeja.

Lausuntonaan Helsingin syyttäjänvirasto toteaa seuraavaa. Ehdotettu laki rakenteeltaan vastaa nykyistä kansainvälistä rikosoikeudenhoitoa koskevaa säännöstöä. Lailla ei puututa mandollisuteen soveltaa jo voimassaolevia keskinäistä rikosoikeusapua tarkoittavia yleisempiä kansallisia lakeja ja kansainvälisiä sopimuksia. Ehdotettua lakia sovellettaisiin erityislakina, kun kyseessä on EU-valtioiden välinen lain tarkoittama jäädyttämistilanne. Näin ollen ehdotettu malli ei heikennä vaan täydentää kansainvälisen rikosoikeudenhoidon normistoa.

Ehdotuksen keskeisin vaikutus menettelyllisesti koskee syyttäjistöä. Toisen EU-valtion turvaamistoimea koskevan jäädyttämispyynnön vastaanottaisi ja täytäntöönpanosta päättäisi Suomessa syyttäjä. Vastaavasti päätöksen jäädyttämispäätöksen lähettämisestä Suomesta täytäntöönpantavaksi toiseen EU-valtioon tekisi jäädyttä mispäätöksen tehnyt syyttäjä tai tuomioistuin syyttäjän pyynnöstä.

Ehdotuksessa ei ole luotu uutta jäädyttämistä koskevaa pakkokeinoa vaan on valittu nykyiseen kansalliseen pakkokeinokäytäntöön soveltuva malli. Hukkaamiskielto, vakuustakavarikko ja takavarikko säilyvät kansallisessa käytännössä. Kansainvälisissä suhteissa menettelyllisesti EU-maiden välillä ehdotuksessa puolestaan noudatetaan puitepäätöksen lähtökohtia ja eurooppalaisia yleisiä näkökohtia.

Puitepäätöksen mukaan jäädyttämispäätöksen tulee olla oikeusviranomaisen tekemä. Puitepäätöksen mukaan jäädyttämispäätökset valtioiden välillä tulee myös toimittaa suoraan päätökset tehneiden oikeusviranomaisten välillä. EU-valtioissa yleisesti ja tavanomaisesti oikeusviranomaisena pidetään tuomioistuinta tai syyttäjäviranomaista. Koska kysymyksessä on yksi EU:ssa vastavuoroisen tunnustamisen periaatteeseen sisältyvistä käytännön
Porkkalankatu 13 PL 318	lit Puh 010 36 22100
00181 HELSINKI	Fax 010 36 22314

2

pWrapPolygonVertices8;7;(0,0);(0,21600);(4030,21600);(4030,15265);(21600,15265);(21600,0);(0,0);fBehindDocument1

rikosoikeusyhteistyösovellutuksista, on esityksen lähtökohta syyttäjästä toimivaltaisena viranomaisena oikea.

Nykyisen käytännön mukaan ulkomailta tullut turvaamistoimenpidettä tarkoittava pyyntö on voitu lähettää eri viranomaistahoille. Hukkaamiskiellosta ja vakuustakavarikosta on kuitenkin voinut päättää vain tuomioistuin, kiireellisissä tapauksissa syyttäjä tai esitutkintaviranomainen on voinut myös tehdä päätöksen. Takavarikosta on voinut päättää esitutkintaviranomainen tai syyttäjä ja päätöksen on vahvistanut tuomioistuin. Samoin Suomesta vieraaseen valtioon toimitettu päätös on voitu lähettää eri viranomaisten toimesta. Käytäntö on siis ollut kirjava vieraan valtion kanssa toimittaessa. Jäädyttämislain esitys, jonka mukaan toiminta keskitetään syyttäjälle, selkeyttää kansallisen toimintamme kuvan.

Päätöksentekotason ja menettelyn asiassa tulee vastata Suomessa yleistä eurooppalaista käytäntöä yleisen luottamuksen ja selkeyden takaamiseksi yksittäisissä tapauksissa sekä yleisesti. Erityisen merkittävää tämä on siksi, että vastaanottava valtio ei tutki pyynnön aineellisia perusteita vaan toimii suoraan toisen valtion oikeusviranomaisen päätöksen nojalla. Yleisesti tunnetulla oikeusviranomaistasolla tapahtunut jäädyttämispäätöksen käsittely on yksittäisissä tilanteissa päätöksen nauttiman yleisen luottamuksen perusteena ja sitä pidetään yleisesti oikeudenmukaisen prosessin takeena. Toiminnassa siis korostuu partteja koskevien ja suojaavien rikosoikeudellisten periaatteiden noudattaminen ja sisältyminen toimeenpantavissa jäädyttämispyynnöissä. Suomen on erittäin hankalaa tai mandotonta toimia käytännössä vastoin yleisiä ja eurooppalaisia näkökantoja.

Helsingin kihlakunnan syyttäjänvirasto puoltaa kaikin osin esitettyjä lakiehdotuksia. Huomiota on kuitenkin kiinnitettävä siihen, että tiettyjen laissa mainittujen paikkakuntien syyttäjiä uusi menettely varallaolojärjestelmineen tulee tietenkin työllistämään. Kustannukset voitaneen kattaa tuomioistuinten, osin esitutkintaviranomaisten sekä tulliviranomaisten ja oikeusministerön sektorilla syyttäjämenettelystä puolestaan aiheutuvista resurssisäästöistä. Uuden menettelyn riittävään koulutukseen tulee niin ikään taloudellisesti varautua.
eikki Poukka	Hannu Joona
Johtava kihlakunnansyyttäjä	Kihlakunnansyyttäjä
Helsinki	Helsinki